**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**1.** **Անհրաժեշտությունը**

Նախագծի ընդունումը պայմանավորված է ՀՀ սահմանամերձ համայնքների բնակիչների կենսապայմանների բարելավման նպատակով ՀՀ կառավարության կողմից 2014 թվականի դեկտեմբերի 18-ին ընդունված N1444-Ն որոշման կիրառումն ապահովելու և ՀՀ Վայոց ձորի մարզի սոցիալական աջակցություն ստացող սահմանամերձ բնակավայրերի բնակիչ-բաժանորդների կողմից նոյեմբեր ամսվա սպառած էլեկտրաէներգիայի և ՀՀ Արարատի, ՀՀ Գեղարքունիքի, ՀՀ Սյունիքի և ՀՀ Վայոց ձորի մարզերի սոցիալական աջակցություն ստացող սահմանամերձ բնակավայրերի ջրօգտագործողների կողմից օգտագործած ոռոգման ջրի սակագնի մասնակի փոխհատուցման անհրաժեշտությամբ:

**2.Ընթացիկ իրավիճակը և խնդիրները**

ՀՀ կառավարության 23.02.2022թ. N204-Ն որոշմամբ ՀՀ պետական բյուջեով որպես աջակցություն սահմանամերձ համայնքներին հատկացված 1 155,205.8 հազար դրամ գումարը բաշխվել է համապատասխան ՀՀ մարզպետարանների և Ջրային կոմիտեի միջև։

ՀՀ տարածքային կառավարման և ենթակառուցվածքների նախարարին է դիմել ՀՀ Վայոց ձորի մարզպետը՝ տեղեկացնելով, որ մնացորդ գումարը չի կարող բավարարել մարզի սոցիալական աջակցություն ստացող սահմանամերձ բնակավայրերի բնակիչ-բաժանորդների կողմից նոյեմբեր ամսվա սպառած էլեկտրաէներգիայի փոխհատուցման ծախսերը։ Վերոնշյալ որոշմամբ ՀՀ Վայոց ձորի մարզպետարանին «Պետական աջակցություն սահմանամերձ համայնքներին» ծրագրով հատկացվել էր 54000.0 հազ. դրամ գումար: Հատկացված գումարից սահմանված նպատակների համար ծախսվել է 53437.34 հազ. դրամ, մնացորդը կազմում է 562.65 հազ. դրամ։ Նախորդ տարիների ընթացքում նույն ժամանակահատվածում իրականացված ծախսը կազմել է մոտավորապես՝ 1500.0 հազ.դրամ։ Հաշվի առնելով վերոգրյալը՝ անհրաժեշտություն է առաջացել ՀՀ Վայոց ձորի մարզպետարանին հատկացնել լրացուցիչ 1 075.1 հազ. դրամ։

Ջրային կոմիտեի կողմից տեղեկացվել է, որ առ 15.12.2022թ. դրությամբ չորս ջրօգտագործողների ընկերություններին հատկացվել է 23,789.9 հազ. դրամ գումար։ Ազատ մանցորդը կազմում է 28,420.3 հազ. դրամ։ Ջրօգտագործողների ընկերությունները ոռոգման սեզոնի ավարտից հետո Ջրային կոմիտե են ներկայացրել իրենց սպասարկման տարածքում գտնվող ՀՀ սահմանամերձ համայնքների մասով ջրօգտագործողների ցուցակները՝ ըստ որի փոխհատուցման համար անհրաժեշտ է վճարել 37,742.2 հազ. դրամ։ Այսինքն 2022 թվականը ամբողջությամբ առանց պարտքերի ավարտելու համար անհրաժեշտ է ևս 9,321.8 հազ. դրամ գումար:

**3. Կարգավորման նպատակը և բնույթը**

Կարգավորման նպատակը ՀՀ սահմանամերձ համայնքներում կյանքի պայմանների բարելավվումն է:

**4. Նախագծի մշակման գործընթացում ներգրավված ինստիտուտները և անձիք**

Նախագծի մշակումը իրականացրել է ՀՀ տարածքային կառավարման և ենթակառուցվածքների նախարարությունը։

**5. Ակնկալվող արդյունքը**

Որոշման նախագծի ընդունմամբ կապահովվի ՀՀ Վայոց ձորի մարզի սոցիալական աջակցություն ստացող սահմանամերձ բնակավայրերի բնակիչ-բաժանորդների կողմից նոյեմբեր ամսվա սպառած էլեկտրաէներգիայի և ՀՀ Արարատի, ՀՀ Գեղարքունիքի, ՀՀ Սյունիքի և ՀՀ Վայոց ձորի մարզերի սոցիալական աջակցություն ստացող սահմանամերձ բնակավայրերի ջրօգտագործողների կողմից օգտագործած ոռոգման ջրի սակագնի մասնակի փոխհատուցումը։

**6. Տեղեկատվություն**

**««Հայաստանի Հանրապետության 2022 թվականի պետական բյուջեի մասին» օրենքում վերաբաշխում, փոփոխություններ ու լրացումներ և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին»** ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

**««Հայաստանի Հանրապետության 2022 թվականի պետական բյուջեի մասին» օրենքում վերաբաշխում, փոփոխություններ ու լրացումներ և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին»** ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունել անհրաժեշտ չէ:

**7.** **Կապը ռազմավարական փաստաթղթերի հետ, Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

**««Հայաստանի Հանրապետության 2022 թվականի պետական բյուջեի մասին» օրենքում վերաբաշխում, փոփոխություններ ու լրացումներ և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին»** ՀՀ կառավարության որոշմաննախագիծը բխում է ՀՀ կառավարության ՀՀ կառավարության 2021 թվականի նոյեմբերի 18-ի N 1902-Լ որոշման «Հայաստանի Հանրապետության կառավարության 2021-2026 թվականների գործունեության միջոցառումների» ծրագրի 2-րդ կետի 2.1 «Սահմանամերձ համայնքների բնակիչների սոցիալ-տնտեսական վիճակի բարելավմանն ուղղված աջակցության ծրագրերի իրականացում» կետից։